དམའ་རིམ་སློབ་འབྲིང་དུས་སྐབས་ནི་ལོ་དགུའི་འགན་བབས་སློབ་གསོའི་དུས་རིམ་གལ་ཆེན་ཞིག་ཡིན།དུས་རིམ་འདིར་སྐད་ཡིག་གི་སློབ་ཁྲིད་བརྒྱུད་ནས།སློབ་ཆུང་དུ་བསླབས་ཟིན་པའི་སྐད་ཡིག་ཤེས་བྱ་རྣམས་རྨང་གཞི་ཇེ་བརྟན་དང་།གཏིང་ཇེ་ཟབ།རྒྱ་ཇེ་ཆེར་གཏོང་བའི་རྨང་གཞིའི་ཐོགདམའ་རིམ་སློབ་འབྲིང་གི་སྦྱང་འོས་པའི་ཆེས་གཞི་རྩའི་རྨང་གཞིའི་ཤེས་བྱ་རྣམས་ལེགས་པར་སློབ་པ་དང་།མུ་མཐུད་དུ་སློབ་མའི་ཉན་བཤད་ཀློག་འབྲིའི་ནུས་པ་སྐྱེད་སྲིང་བྱེད་དགོས་ཤིང་།ད་དུང་སྐད་ཡིག་སློབ་ཁྲིད་ཀྱི་ཐོག་མཐའ་བར་གསུམ་དུ་སློབ་མའི་བློ་སྒོ་འབྱེད་པ་དང་རིག་སྟོབས་སྤེལ་རྒྱུ་གཙིགས་སུ་བཟུང་སྟེ།སློབ་མའི་མཐོང་རྒྱ་དང་ཐོས་རྒྱ་ཆེ་རུ་གཏོང་དགོས་པ་མ་ཟད།བླ་མེད་དྭངས་གཙང་གི་མཛེས་དཔྱོད་འདུན་པ་དང་།སྤྱི་ཚོགས་རིང་ལུགས་ཀྱི་བསམ་བློ་ཀུན་སྤྱོད།རྒྱལ་གཅེས་རིང་ལུགས་ཀྱི་སྙིང་སྟོབས་བཅས་གསོ་སྐྱོང་བྱེད་དགོས།